राजन्यकं च नृपतिक्षत्रियाणां गणे क्रमात्।।4।। उत्तराखण्ड में वैदिक काल से ही छोटे- छोटे गणराज्य थे जो कृषि, पशुपालन और वाणिज्य के व्यवसाय के साथ-साथ धन लेकर ये किसी भी शासक की ओर से लड़ते थे और लड़ाई के बाद वापस अपने क्षेत्र में आ जाते थे। इन्हीं के प्रधान को 'राजन्यक' कहा जाता था। केन्द्रीय शासन में इन गणों के प्रधान राजाओं को विशेष महत्व दिया जाता होगा। तभी राजकुमारों और मंत्रियों से पहले इनका उल्लेख है। बाद में इन्हीं गणों से जातियों, कुल और गोत्र वाला समाज सामने आया। गाँवों के समीप आज जो दुर्गम 'गढ़' अथवा 'कोट' नाम के शिखर हैं, व इन्हीं राजन्यकों की राजधानी रही होंगी। अमरकोश में सभा के पर्यायवाची शब्दों में समज्या, परिषद, गोष्ठी, समिति और संसद दिए गये है।